لداوي جروحي عوفني اترجاك
خايف تلجم لمن تــــداويــــــــــني
من كتلك بعيني مو قصد للحيف
بس قصدي اضمك وحدك بعيني
بعتني بنص فلس من اشتريتك موت
شتضن بعد تكدر انت تشريني
ضنيتك خيالي الماشي دوم وياي
ماضنيت شامت من تماشيني
نياشينك بضهري اثر للطعنات
وعلى شفافك اسف تارك نياشيني
انه شسويتلك بعت الضمير وياي
وتدور بسرعه وجهك من تلاكيني
ت***ني الكبر اردى على حالي البين
غير وياك كلهن ضاعن سنيني
تذكر من كلتلك لعبه بيدك هاك
بكيفك انت وين تريد خليني
ومن ضكت البرد بحضاني شلتك ليل
وين احضان شخصك ماتدفيني
انه متيه بحبك انت ماكو وياي
شتضن راح اجيلك من تدليني
اذا انه ذكرتك يعني ماناسيك
واذا تذكرني يعني هوايه ناسيني
الك ضليت فاتح راحة الايد
الله من العشك مايرضه ينطيني